
Тошко
Харис
Стенли
Брайън
Стефан
Агент
Тошко
________________________________________________________
Надпис
СПРИНГФИЛД, МАСАЧУЗЕТС
Грегъри
Не. Както и да е. Грешиш. Съгласи се, че грешиш. Не е вярно. Какво? Значи тя е по-глупава от теб, което е невъзможно. Не е възможно. Цар съм в тези неща. Добре. Хубаво. Чао.

Надпис
КАКЪВ Е ТОЗИ ШУМ? V
Синтия
Ще се върнем към десет. Не забравяй да изведеш Бъки. Чу ли ме? Обичам те. V
Надпис
„ЕКСПЕРИМЕНТЪТ”

Надпис
ПО ИДЕЯ НА: ДЖЕЙ ДЖЕЙ ЕЙБРАМС, АЛЕКС КЪРЦМАН и РОБЕРТО ОРЧИ

Ела
Изплаших се.

Оливия
Аз също.

Ела
Твой ред е.

Рейчъл
Каза ми, че си измила зъбките си, а четката ти е суха.
Ела
Измих ги.

Рейчъл
Ела. … Много обичам, когато ме лъжат.

Оливия
Ти си строга майка. Ела е добро дете.

Рейчъл
Да, така е. Добро дете, което послъгва. Напомня ми за теб. Ще проверя дали си мие зъбите.
Уолтър
При цялото ми уважение теорията на Дарвин е погрешна. Едно време се шегувах, че мисленето му е… недоразвито.

Питър
Сигурно са се смели на шегата ти.
Уолтър
Гениалният Дравин е бил страшно наивен. Твърдял, че мъжете се опитват да предават гените си чрез постоянен секс, а жените с техния ограничен брой яйцеклетки, подхождали избирателно в търсенето на генетично по-добри мъжки. Смятам тази негова теза за неточна. Женските са агресивни наравно с мъжете, които не влагат много чувства. Ти как мислиш, Питър?
Астрид
Астрид.

Оливия
Здравей, аз съм. Помоли мъжете да излязат пред сградата.

Астрид
Добре. Ще им предам да чакат отпред.
Оливия
Благодаря.

Астрди
За нищо. Оливия помоли да излезете. Следователят ще докара един труп.

Уолтър
Очаквам тази вест с най-голямо нетърпение. Да знам, че ме чака нова загадка, но да не знам каква е. Като чанта, пълна с тревожни събития, нали?

Питър
Да.

Уолтър
Веднага се връщам, агент Фарнсуърт.

Астрид
Добре. Чао.
Оливия
Благодаря за отделеното време. Знаем, че сте в траур. Искрено съжаляваме за загубата ви.

Пол
Какво точно е убило сина ни?

Чарли
Не знаем още, но ще разберем.

Оливия
Забелязахте ли нещо странно в неговото поведение в последно време?

Синтия
Не. Беше добър ученик. Тази година щеше да е абитуриент. Почти всеки ден вечеряхме заедно. Питахме го за как е минал деня му.

Оливия
Да е вземал наркотици?

Пол
Не. Знам, че всички родители казват така, но Грег наистина не вземаше. В никакъв случай не се е самоубил.

Оливия
А някакви проблеми със здравето?

Синтия
Астма. Сигурно от това постоянно седене на компютъра.
Оливия
Снощи беше ли на компютъра?

Синтия
Всяка вечер. Всичкото си свободно време прекарва там. Играе разни игри, разменя си музика и си чати с приятели.

Чарли
Кои приятели?

Пол
Вероятно Люк. Люк Демпси.

Чарли
Демпси, така ли?

Пол
Да.

Оливия
Ще направим всичко възможно да разберем от какво е загинал синът ви. V
Уолтър
Вече може да се обърне по гръб, за да му изтече и останалият мозък. След това ще изследваме черепната кухина.

Питър
Направо ще е страхотно!

Оливия
Намери каквото можеш и пак ми се обади. Благодаря.
Питър
Всичко наред ли е?

Оливия
Да. Родителите му казват, че е било добро момче. Какво казва аутопсията?

Уолтър
Със сигурност знаем, че мозъкът му е напълно втечнен. Как ли? Първо помислих, че е изключително силна форма на сифилис.

Оливия
Да се втечни мозъкът му венерическа болест?

Уолтър
Безопасният секс е важно нещо. Надявам се, че караш партньорите си да ползват кондом?

Питър
Уолтър.

Оливия
Ако се е заразил при секс или е приемал ново лекарство, на компютъра му сигурно има нещо. Астрид, ще провериш ли? Донеса компютъра му  заедно с другите вещи.

Астрид
При мене е. Това правя.

Уолтър
Провери и дискетите му.

Питър
Дискетите са отживелица. Ти си върши твоята работа. Ето, заповядай. Втечнен мозък.

Уолтър
Чудесно! Ще взема триона.

Астрид
Вижте това.

Оливия
Какво?

Астрид
Нещо не е наред. Дъното сигурно се е опекло.

Оливия
Сигурна ли си?

Астрид
Бакалавър съм по изчислителна техника. Плюс това работя на компютър от шестгодишна.

Оливия
Ще можеш ли да спасиш нещо?

Астрид
Знам няколко добри техники. Ще се пробвам.
Оливия
Ще разпитам приятеля му. Дано успея да науча нещо за Грегъри. Обади ми се, ако намериш нещо. V Извинете, търся Люк Демпси. Благодаря. V Люк Демпси? Оливия Дънам, ФБР. Може ли да поговорим?

Люк
Аз си чатих с Грег снощи. Какво му се е случило?

Оливия
Честно казано, не сме напълно сигурни. За какво си говорихте?

Люк
За много неща. Бях намерил изгодно двоен ауспух за колата му. Казах му да мине да си го вземе. След няколко часа той просто спря да ми отговаря. Мислех, че е заспал.

Оливия
Как се запознахте с него?

Люк
Бащите ни бяха колеги преди години. С Грег останахме приятели.

Оливия
Сещаш ли се за някой, който може да е искал да му стори нещо? Или му е имал зъб?

Люк
Мислите, че са го убили?

Оливия
А ти? V Дънам.

Питър
Аз съм. Имаме още една жертва.
Оливия
Сър.

Бройлс
Дънам. Управителят на авто-къщата е бил намерен мъртъв от един служител.

Оливия
Служителят тук ли е?

Бройлс
Да. Говори несвързано вследствие на шока.

Оливия
Какво точно е станало?

Бройлс
Бишъп. Докторе.
Уолтър
Умрял е по-същия начин като младежа от Спрингфилд. Приготви ми шест проби.
Питър
Слушам, сър.

Оливия
Къде е този, който го е намерил?

Бройлс
Ей там.
Продавач
Антон беше добър човек. Честен. Има три деца.

Оливия
Кога последно го видяхте жив?

Продавач
Снощи. Понякога ходим в един бар. За стриптийз. Жена ми не знае. Само не ме укорявайте.

Оливия
Не ви укорявам.

Уолтър
Какво? Мъртъв е и нищо не усеща. Тук дали продават коли със седалки, дето ти греят задника? 

Питър
Защо не го попиташ?

Уолтър
Може и да го питам.

Продавач
Всъщност той работи при нас от три години.

Оливия
Сещате ли се за някой, който не го обича?

Продавач
Антон ли? Не. Той е сериозен човек.

Оливия
Може ли визитката ви, в случай че искам да ви питам още нещо?

Продавач
Да. Мобилният ми е посочен също. Ако решите да си купите нова кола, предлагаме всички нови модели и… Сега вече ме укорявате.
Астрид
Много странно. Плочата на твърдия диск е изгоряла. Опечена като тази на компютъра на момчето. 

Оливия
Възможно ли е да е съвпадение?

Астрид
Опитвам се да спася възможно повече информация. Тези плочи са много чувствителни. Дори при най-леко замърсяване спират да работят.

Оливия
Сякаш са обгорени с горелка. 

Астрид
До момента установих, че и двата компютъра са свалили голям файл с размер 657 мегабайта малко преди да се повредят.
Питър
Откъде е свален файлът?

Астрид
Цяло чудо е, че успях да спася толкова нещо. За да отговоря, ще ми трябват още два дни, за да преровя Ай Ес Пи сървърите.

Оливия
Нямаме това време. Твоят ли звъни?

Уолтър
Не бях чувал този звук от векове.

Астрид
Май че е телефонът.

Оливия
Кой знае номера тук?

Астрид
Сигурно е вътрешна линия. Не знаех, че работи.

Питър
Ало? Нямаме такъв човек тук. Да, сигурен съм. Сигурно сте сбъркали номера.

Оливия
Кой беше?

Питър
Студент, който кандидатства за финансова помощ.

Астрид
Какво правиш?

Питър
Имам човек, който ще ни помогне.

Оливия
Кой?

Питър
Толкова ли е важно?

Оливия
Прав си. Внимавай все пак, защото е веществено доказателство.

Питър
Жонглирам си.

Оливия
Добре, аз отивам да говоря с Люк Демпси, приятеля на Грег.

Астрид
Агент Дънам, мисля, че знам кой се обади току-що по телефона. V
Питър
Как си, Аким?

Аким
Питър Бишъп. Доста време мина. Но не чак толкова.
Питър
Спокойно. Донесъл съм ти подарък.

Аким
Господи. Не мога да повярвам, че си я запазил. Тя струва цяло състояние.

Питър
Тя ми напомня да не залагам нищо, с което не мога да се разделя.

Аким
Ще ми я върнеш ли?

Питър
Да…, но първо трябва да ми помогнеш. V
Аким
Какво носиш?

Питър
Точно преди да се опекат и двата диска са свалили една и съща програма.

Аким
Добре. И какво търсим?

Питър
Искам да разбера каква е и кой я е изпратил. V
Харис
Агент Дънам, разбрах, че агент Бройлс ви е дал разследването на случая в авто-къщата. Мога ли да попитам какво точно търсите?

Оливия
Ще сравня медицинските досиета на убитите с нашата база данни и ще търся връзка между двата случая.
Харис
Медицински досиета, база данни, втечнени мозъци? Стига, Дънам! Тези случи са под юрисдикцията на Центъра по контрол на заболяванията, където има знаещи и можещи учени.

Оливия
(застъпва се с горната реплика)  Няма наличие на патогени, нито на зараза. При цялото ми уважение, агент Харис, аз си върша работата. Специалистите от Центъра не са виждали нищо подобно. Нима това ви прилича на обикновен грип, при който мозъкът на жертвите излиза през ушите им?
Харис
Не. Това ми прилича на поредното ви извинение и оправдание, че изразходвате средства за сметка на агенцията в полза на експерименталния ви екип, който функционира, ако не самостоятелно, то поне без всякакъв контрол. Имам новина за вас, агент Дънам. Аз съм тук, за да оправя нещата.
Оливия
Ще го имам предвид.

Харис
Давам ви дванадесет часа, след което ви затварям и предавам случая в много по-надеждни ръце. V
Питър
Опа! Какво е това?

Аким
Сегменти, разпръснати из целия Интернет. Това нещо ще се окаже страшно сложно. Интегрирано видео и аудио. Част от него дори не е компютърен код.

Питър
Възможно ли е?

Аким
Множество паралелни пакети от данни, с десет пъти повече маршрути. Този, който го изпраща, упорито се опитва да скрие следите си. V
Надпис
ВТЕЧНЯВАНЕ НА МОЗЪКА

Питър
Значи не знаеш откъде е изпратено?

Аким
Още не. Маршрутите са много. Секунда. Не мога да кажа откъде идва, но в момента програмата се сваля. В реално време.

Питър
Значи това е следващата им цел.

Аким
Някъде в Брайтън, тук в Бостън. Съвсем наблизо оттук.

Питър
Брайтън. Знаеш ли адреса?

Аким
Секунда. Ето го. Там свалят програмата.

Питър
Боже Господи!

Оливия
Дънам.

Питър
Преди да загинат и двете жертви са свалили един и същ файл. В момента някой пак го сваля!
Оливия
Къде?

Питър
В твоето жилище! V V Тъкмо завих по „Бродуей”. Ще съм там след пет минути!

Оливия
Рейчъл не отговаря на мобилния.

Питър
Обади се на съседите!

Оливия
Не познавам никого от тях, пък и не съм ги виждала с месеци!

Питър
Тогава се обади в полицията!

Оливия
Вече се обадих. V
Ела
Мамо?

Рейчъл 
Секунда, Ела. V Лив, какво правиш, за Бога?

Оливия
Има ли външен човек?

Рейчъл
Външен ли? Разбира се, че не. Само ние сме.

Оливия
Ела? Ела, всичко ще е наред.

Питър
Добре ли си?

Оливия
Да. Ще провериш ли отзад?

Питър
Да.

Оливия
Ела. Ела? Ела? Какво има?

Рейчъл
Нищо й няма. Играеше си на компютъра, нали Ела?

Оливия
Ела. Ела. Ела, миличка? Ела?

Ела
Лельо Лив? Ти кога се прибра? V
Чарли
Не разбирам. Какво стана?

Оливия
Когато влязох, от компютърния екран проблясваха много образи. Най-различни. Не знам, не мога да го обясня. Не съм виждала такова нещо досега.
Чарли
Образи ли?

Оливия
Да. Въздействали са на Ела по някакъв начин. Все едно беше под хипноза.

Чарли
Ще се обадя на компютърните експерти. Ще дойдат веднага.

Питър
Скок подскок до Бостън, виж слънцето как блести, внимавай много да не паднеш ти! 

Рейчъл
Правите ли детски партита?
Питър
Не, но съм работил като детегледач.

Рейчъл
Както виждам, много добре ще се справяте. С такива партита.

Питър
Не си падам по партита, пък и сестра ви първо трябва да ме пусне в отпуск за уикенда.
Рейчъл
Сестра ми не си пада по отпуските. За разлика от мен. Всичко наред ли е?
Оливия
Миличка, ела при мен.

Рейчъл
Какво правиш?

Оливия
Трябва да я прегледат веднага.

Рейчъл
Какви ги говориш? Нищо й няма. Виж я.

Оливия
Сигурна съм, че е така.

Рейчъл
Лив, какво става?

Ела
Имаше една ръка. Спомних си. Ръка, която излезе от монитора.

Рейчъл
Определено ти спирам сладкото, както и гостуванията при леля Лив.

Питър
(прек.) Чакайте, чакайте. Каква ръка, Ела?

Ела
Блестяща, грозна и страшна.

Рейчъл
Ела, недей така. Погледни ме. Знаеш, че не обичам да лъжеш.

Ела
Не лъжа. Наистина я видях.

Рейчъл
Как?

Ела
Не знам. Играех на моята игра и видях ръката.

Рейчъл
Коя игра?

Ела
С понито.

Рейчъл
Няма да влизаш в този сайт повече! Чу ли?

Брайън
Точно така, маце. Аз съм този, когото търсиш. … Кой е?

Люк
Аз съм, татко.

Брайън
Здравей, Люк.

Люк
Има ли някой? Чух гласове.

Брайън
Сам си говорех. Какво правиш тук?

Люк
Донесох ти обяд.

Брайън
Благодаря. Какво става в автосервиза?

Люк
Нищо. Намери ли си работа, татко?

Брайън
Кой ти каза, че си търся?

Люк
Ходих до апартамента ти. Госпожа Грийли каза, че не те е виждала цяла седмица.

Брайън
Кажи й да си гледа работата.

Люк
Тук ли спиш, татко?

Брайън
Люк, благодаря за обяда, но ме чака работа.

Люк
Върху какво работиш сега?

Брайън
Нова програма. Искам да я изпипам. Мисля, че ще впечатля много хора. V
Оливия
Обичам те. Чао.

Питър
Как е Ела?

Оливия
Според лекаря – напълно здрава. Няма неврологични увреждания. Нищо.

Питър
Чудесна новина.

Оливия
Чарли ще ги откара и ще остане с тях, докато се върна.

Бройлс
Добре.

Оливия
Ако й се беше случило нещо...

Питър
(прек.) Но не се случи. Не се измъчвай. Тя е добре.

Оливия
Да. Може да ме сметнете за луда…, но някой ни наблюдаваше през монитора.

Питър
Какво?

Оливия
Лампичката на уеб камерата светеше, а Ела не знае как да я пусне.

Бройлс
Мислиш, че са наблюдавали?

Оливия
Не знам. Може да са искали да ме сплашат. Знаят, че се води разследване и се опитват да ме откажат.

Бройлс
След като са влезли в мрежата ни, значи бихме могли да ги проследим.

Оливия
Компютърните специалисти проверяват в момента.

Питър
Дадох дисковете на мой бивш колега, който се опитва да намери произхода на потока данни, изпратен на компютъра ти.

Бройлс
И този поток от данни може да има нещо общо с убиеца?

Оливия
Грег Уайлс също е бил намерен пред компютъра. Твърдият диск е бил опечен също като на втората жертва.
Бройлс
Компютърна програма, която убива хора…

Питър
(застъпва се с горната реплика) … убива хора. Да, така е. Уолтър работи по въпроса, но ето какво не разбирам. Ако зад тези убийства стои човек, защо го прави? Откри ли връзка между убийствата?

Оливия
Още не. V
Надпис
ЕВЪНСТЪН, ИЛИНОЙС

Мириъм
Марк? Скъпи? Ще ми помогнеш ли с чантите? Джон и Алис ще ни идват на гости. Помниш ли? Ще готвя вечеря. Хей, Дау Джонс, жив ли си? Марк? Марк. V
Питър
Удивително, нали? И двамата са загинали като кучета. Шантава работа. Целият свят се е побъркал.

Оливия
Ако си вършим работата, няма да има такива убийства. Оливия Дънам.

Чарли
Още една жертва. Този път близо до Чикаго. Борсов агент.
Оливия
Още един убит. Кога ще започнеш да ги наричаш убийства?

Чарли
Когато намериш убиеца.

Оливия
Изпрати ми всичко, което имаш за жертвата.

Чарли
Имаш го.

Оливия
Добре.

Питър
Ще те настигна. … Вие ли сте Джесика Уорън?

Джесика
Да.

Питър
Аз съм Питър Бишъп.

Джесика
(прек.) Знам.

Питър
Прочетох писмото ви. Много добре разбирам защо искате да се видите с баща ми, но сега не е моментът. Само от два месеца е на свобода. След седемнадесет години…

Джесика
(прек.) … и три месеца. Господин Бишъп, знам колко време е изминало.

Питър
Сигурен съм, че знаете. Много съжалявам за случилото се, госпожо Уорън. Щеше ми се случаят да не беше такъв, но нищо не може да върне дъщеря ви дори и да говорите с баща ми.
Джесика
Искам да го видя.

Питър
С каква цел? За да му кажете, че е виновен?

Джесика
То е между мене и баща ви.

Питър
Съжалявам, но това няма да стане. V
Оливия
Здравей.

Астрид
Здравей. Радвам се, че Ела е добре.

Оливия
Благодаря ти.

Уолтър
Агент Дънам, мисля, че знам как са убити тези хора. Това е една сложна и хитро измислена комбинация от визуални и инфразвукови слухови стимулатори, предназначена да усилва електрическите импулси на мозъка и да ги повтаря постоянно.

Оливия
Уолтър?

Астрид
Като компютърен вирус, само че при хората.
Оливия
Не разбирам. Ела каза, че е видяла ръка, излизаща от монитора.

Уолтър
Халюцинация вследствие на стимулаторите. Ще продължа изследванията си.

Питър
Здравей.

Оливия
Здравей.

Питър
Къде е последната убийство?

Оливия
Съвсем близо до Чикаго.

Питър
Имаме ли мотив?

Оливия
Още не. Виж, знам коя беше тази жена отвън.

Питър
И какво точно знаеш?

Оливия
Че е майката на асистентката на баща ти, загинала преди почти двадесет години…, макар че не е моя работа.

Питър
Продължавай. И какво?

Оливия
Уолтър знае ли? Че тя иска да го види.

Питър
Разбира се, че не знае. Няма да го понесе.

Оливия
Разбирам.

Питър
Мислиш, че ще може?

Оливия
Не знам защо, но мисля, че да.

Питър
И смяташ, че е добра идея да му кажа?

Оливия
Смятам, че целият случай е неразгадан. За него и за нея. Смятам също, че сигурно й е адски тежко да се върне там, където е изгубила дъщеря си.
Питър
Накъде биеш?

Оливия
Че го подценяваш. Баща си. А не бива.

Астрид
Чарли изпраща това за последната жертва.

Оливия
Марк Розентал, на 48 години, женен. А най-близките му роднини?

Астрид
Тъжна история. Оженил се е миналата година за… Мириам Демпси. Имам телефона й за всеки случай.

Оливия
Демпси ли каза? Тази сутрин разпитах Люк Демпси – приятелят на убитото момче Грег Уайлс.

Астрид
Според информацията тук Мириам Демпси е майката на Люк.

Оливия
Значи последната жертва е негов втори баща.

Астрид
Да.

Оливия
Каква е вероятността момчето да има връзка и с двете убийства?
Астрид
Може би Люк е убиецът.

Оливия
Възможно е, но той се разстрои силно, когато му казах, че приятелят му е мъртъв. Спомена и нещо друго – че били приятели с убития, откакто бащите им работели заедно.

Уолтър
Всичко наред ли е? Чух, че говорите с агент Дънам. По тона ти ми се стори, че спорите за нещо.

Питър
Всичко е наред. Опитах се да купя два билета за баскетбол за сметка на ФБР и тя ме хвана.

Уолтър
Разбирам. Дано не е забелязала двете хиляди долара, с които купих маймунската сперма. Вече не помня защо я поръчах.

Питър
Какво става?

Оливия
Май си имаме заподозрян.

Питър
Брайън Демпси.

Оливия
Някога е работил за Пол Уайлс.

Питър
Бащата на Грег?

Оливия
Точно. Бил е шеф на Демпси, когото е уволнил преди шест години. Според Уайлс, той е програмист, надскочил времето си. Когато го уволнил, Брайън изпаднал в ярост.

Астрид
Розентал е бил женен за бившата съпруга на Демпси, който е бушувал и по време на развода.
Питър
А убитият от авто-къщата?

Астрид
Там все още търсим връзката, но явно Демпси си отмъщава на близките на онези, които са го засегнали в миналото.

Оливия
Чарли, да, аз съм. Отиди до дома на Брайън Демпси, бащата на Люк. Той е нашият човек. V
Харис
Дънам, къде е заподозреният?

Оливия
Не го открихме. Взехме сина му от работа.

Харис
Какъв е планът ви?

Чарли
Чакаме удобния момент.

Харис
Какво чакате? Влезте и го пречупете.
Оливия
Не мисля, че това е начинът.

Харис
Мога ли да знам защо?

Оливия
Люк подозира, че става нещо лошо с баща му. Ако подходим грубо, той ще се затвори в себе си или ще иска адвокат, а тогава съвсем нищо няма да ни каже.

Харис
Вашата работа е това да не се случи.

Оливия
Познавам пасивните методи на принуда.
Харис
Добре. Тогава му намерете слабото място. Сграбчете го с нежните си ръце и стискайте. Това е заповед.

Питър
Този ми харесва все повече и повече.

Чарли
И?

Оливия
Влизаме. Люк, това е агент Франсис. Къде е баща ти?

Люк
Не знам.

Оливия
Разкажи ми за него.

Люк
Какво по-точно?

Чарли
Не му е било лесно. Умен е, но това сякаш му пречи. Не е могъл да се задържи на постоянна работа. После майка ти го напуска. Много трудно му е било.

Люк
Хората не го разбират. Просто не искат.

Оливия
Кога го видя за последен път?

Люк
Преди няколко седмици. С него не сме много близки.

Оливия
Говорил ли си наскоро с майка си? Знаеш ли какво се е случило с втория ти баща? Вече знаеш какво се случи с Грег.
Чарли
Виж, Люк, единственото общо нещо между двете жертви освен втечнените им мозъци е, че са били роднини на хора, които са ядосали някога баща ти. Този мъж е загинал, защото се оженил за майка ти, а приятелят ти Грег загина, защото баща му е уволнил твоя.

Люк
Не е възможно!

Чарли
Момчето на снимката е бил твой приятел. Още ли ще го прикриваш?

Люк
Не! … Искам адвокат! Може ли адвокат?

Питър
Радваш ли се, че се оказа права?

Оливия
Знаеш ли какво? Изчакай пет минути и го пусни.

Чарли
Ами Харис?

Оливия
Майната му.

Чарли
И аз така мисля.
Оливия
Да вървим.

Питър
Какво изпуснах?

Оливия
Имай ми доверие. V
Люк
Ало? Има ли свободно такси?

Оливия
Искам да чуя разговора. Благодаря.

Люк 
За улица „Брадок”.

Диспечер
Клиент за улица „Брадок” 1432. Колата ще ви чака след десет минути.

Люк
Десет минути? Добре. Благодаря.

Оливия
Току-що си повика такси. Познай къде отива.

Питър
Стига. Не е възможно да е толкова глупав.

Оливия
Та той е още момче.

Питър
Така е. V Между другото, не подценявам баща си. Дори го разбирам повече, отколкото бих искал. Ако го оставя да говори с тази жена, тя ще го обвини, че е убил дъщеря й, а той не го е извършил.

Оливия
Тогава ги остави да се срещнат.

Питър
Ти на коя страна си все пак?

Оливия
Просто знам какво е да се живее със загадки.
Питър
Браво на теб! Целият свят е една загадка.

Оливия
Така само ще му помогнеш. Той винаги е живял с мисълта за смъртта й. Заради нея е лежал в клиниката. Срещата с нея само би му помогнала. 
Питър
Ако не знаех как са нещата, щях да си помисля, че го правиш нарочно.

Оливия
Може би не ги знаеш, щом не виждаш, че и аз мисля за него. Правиш му мечешка услуга, като го предпазваш от действителността.
Питър
Уолтър не знае къде е действителността. Беше много права, когато каза, че това не е твоя работа. V
Оливия
Добре, ти стой тук.

Питър
Няма да влизаш там сама.

Оливия
Стой тук и наблюдавай входа.

Питър
Няма ли да се обадиш за подкрепление?

Оливия
Ако извикам помощ, Харис ще направи всичко възможно, за да ме компрометира. V
Харис
Къде са Дънам и момчето?

Агент
Не знам.

Харис
Проследете колата й! Искам да знам къде се намира! V
Люк
Колко още, татко? И кой друг?

Брайън
Не ми дадоха никакъв шанс. Като на другите. За да се докажа. Изхвърлиха ме на улицата като парцал! (следващото изречение и част от следващата реплика се чуват от разстояние) Люк, чуй ме…
Люк
Не. Как ще оправиш сега нещата? Има ли други? И смяташ, че с това всичко ще се оправи?

Брайън
Люк…

Люк
Не знам кой си вече, татко! Беше пример за мен, но вече си жалък.

Брайън
Върви. Дошли са за мен, не за теб!

Люк
Татко…

Брайън
Бягай! V V Да не си мръднала! V Ти обърка всичко! Хората щяха да ме уважават. Да ценят работата ми. А сега синът ми ме мрази заради теб. Ето как свършва всичко.
Оливия
Добре…

Брайън
(прек.) Не мърдай или ще те убия! V Вината си е тяхна! Цялата! Исках да изпитат болката, която аз изпитвам.

Оливия
Свалете оръжието.

Брайън
Какво ти пука дали съм жив или не? Особено след като знаеш какво извърших. V
Оливия
Господин Демпси, не гледайте в екрана.

Брайън
Не, искам да го видя. Искам най-после да видя творението си. V
Люк 
Стой, не мърдай!

Питър
Здравей, Люк.

Люк
Млъкни! Остави баща ми на мира!

Питър
Люк, успокой се.

Люк 
Назад!

Питър
Дънам? Добре ли си?

Оливия
Да. Люк, Люк…

Люк
Какво му направихте?

Оливия
(прек.) Не съм аз. Той изпадна в транс и се самоуби. V
Харис
Стой! На колене, момче! На колене! V
Питър
Не разбирам. Люк е знаел за баща си. Защо е защитавал убиец като него?

Оливия
Защото му е баща. V
Бройлс
Санфорд.

Харис
Интересен ден.

Бройлс
И аз така чух.

Харис
За твое сведение Дънам не изпълни моята заповед, освободи Люк Демпси, след което се опита да залови заподозрян, без да повика подкрепление.

Бройлс
Да, но виждам е, че агент Дънам е приключила случая, въпреки че си й попречил.

Харис
Тя наруши толкова точки от устава, че ми е трудно да ги изброя.

Бройлс
Тя разкри убиеца и спря компютърна програма, която убива хора.

Харис
Чуй ме, Филип…

Бройлс
(прек.) Не, ти ме чуй! Под мнимата ти загриженост за вътрешния ред явно се крие лично отмъщение. Ако продължаваш така, ще застана изцяло в нейна защита.
Харис
Заплашваш ли ме, Филип?

Бройлс
Ако тръгнеш срещу Оливия Дънам, тръгваш срещу мен и никое ведомство на света няма да те спаси!

Харис
Сигурен ли си в това? Защото се имам с много ведомства. V
Питър
Уолтър…, една жена иска да говори с теб.

Уолтър
Хубава ли е?

Питър
Ето я там. … Чуй ме. Ако имаш нужда от мен, аз ще съм тук. Когато решиш да прекъснеш разговора, само ми кажи.
Джесика
Дъщеря ми се казваше Карла Уорън.

Уолтър
О, Боже…
Джесика
Помните ли я?

Уолтър
Да.

Джесика
Исках да говоря с вас, защото вие последен сте я видели жива... и винаги съм искала да попитам дали има нещо, което трябва да знам. Нещо, каквото и да е, свързано с дъщеря ми?

Уолтър
Тя беше… прекрасно момиче. Много добре помня… усмивката й.

Джесика
Имаше красива усмивка.

Уолтър
Карла ми липсва.

Джесика
На мен също. … Липсва ми.

Уолтър
Ще ви разкажа всичко, което си спомням.

Рейчъл
Иска ми се да те попитам какво се случи с Ела, но не съм сигурна дали ще се почувствам по-добре, ако знам.
Оливия
Няма.

Рейчъл
Как го правиш, Лив?

Ела
Измих ги.

Рейчъл
Браво! Кажи лека нощ.

Оливия
Ела да те цункам. По бузката. Ето така. А сега лека нощ, миличка.

Ела
Лека нощ. V
Питър
Здравей.

Оливия
Какво става?

Питър
Първо, леко съм пийнал, но не се притеснявай. Дойдох пеш.

Оливия
Добре.

Питър
И… исках да кажа, че… той никога не е бил част от живота ми. Уолтър. И сега, благодарение на твоята луда самостоятелна акция, той вече е… част от живота ми. Мисля, че бях… Мисля, че малко се страхувах. Може би, ако не беше ме накарала да се обадя на тази жена… Както и да е. Исках да ти се извиня. Ти беше права. Благодаря ти.

Оливия
Пак заповядай.

Рейчъл
Здравейте.

Питър
Здравейте. Как е Ела?

Рейчъл
Добре, благодаря. Лив, тя иска ти да я завиеш.

Оливия
Добре.

Питър
Утре ще те видя ли?

Оливия
Да. 

